ઇંગ્લેન્ડે પાંચમી અને અંતિમ ટેસ્ટ મેચમાં ટોસ જીતીને પ્રથમ બેટિંગનો નિર્ણય કર્યો હતો. ઇંગ્લેન્ડે પ્રથમ ઇનિંગમાં 332 રન બનાવ્યા હતા. જવાબમાં ભારતીય ટીમ 292 રનમાં ઓલ આઉટ થઇ ગઇ હતી. ઇંગ્લેન્ડને 40 રનની લીડ મળી હતી. ઇંગ્લેન્ડે બીજી ઇનિંગમાં અંતિમ મેચ રમી રહેલા એલિસ્ટર કુકના 147 અને કેપ્ટન જો રૂટના 125 રનની મદદથી 8 વિકેટે 423 રને ઇનિંગ ડિકલેર કરી હતી. ભારતને ટેસ્ટ મેચ જીતવા માટે 464 રનનો પડકાર આપ્યો હતો. ભારતની બીજી ઇનિંગમાં ખરાબ શરૂઆત થઇ હતી અને ચોથા દિવસના અંત સુધી ભારતે 3 વિકેટ ગુમાવી 58 રન બનાવી લીધા છે. લોકેશ રાહુલ (46) અને અજિંક્ય રહાણે (10) રને રમતમાં છે.